	Да допуснем, че някой младеж има знака 777 и възнамерява да извърши малък обир, кражба, мошеничество, за да се сдобие с пари или материална изгода. Вършейки подобно нещо, той губи едната цифра 7, но все още запазва 77, което му дава възможност да не бъде хванат при извършване то на дадената постъпка. Сега вече той е сигурен, че късметът явно е с него, и повтаря опита си, което отново води до безнаказаност. Ако той може да приеме първия случай за съвпадение, след втория опит вече е уверен, че става дума за закономерност. Настъпва най-опасният момент — младежът се кани да извърши по-голямо мошеничество или кражба, тъй като сега вече е сигурен в своята „фортуна“. При третия опит не остава нито една цифра 7, което напълно снема от него природната „неприкосновеност“, мошеничеството му е разкрито и следва наказание.